Guanyin (hn 'häälte vaatleja' v guanshiyin 'maailma häälte vaatleja'; jp kannon v kanzeon), hiina budismis *kaastunde *bodhisattva *Avalokitešvara eeskujul kujunenud bodhisattva ja jumalus.  Algupäraselt oli Guanyin meessoost nagu tema India prototüüp Avalokitešvara. Alates 7.-8. saj aga tõrjus Hiinas naisekujuline Guanyin mehekujulise välja. Jaapanis esineb Kannon nii mehe kui ka naise kujul. Guanyin on populaarsemaid ja austatumaid bodhisattvaid Kaug-Idas. Rahvalikus religioonis on Guanyin eriti last ootavate naiste, mereäärsetes paikkondad ...